חמישיית בראון

5 האחים בראון מופיעים בפסטיבל המוזיקה הקאמרית של אוטווה לפסנתר
חמישיית בראון הם הרכב פסנתר קלאסי המורכב מחמישה אחים, שני אחים ושלוש אחיות. הרפרטואר שלהם נע בין אבני יסוד אהובות באולם הקונצרטים, כמו "פולחן האביב" של איגור סטרווינסקי, "רפסודיה בכחול" של גרשווין ו"באולם מלך ההר" של גריג ועד ליצירות פחות מוכרות כמו "קצה העולם" של ניקו מוהלי והרהורים של ג'ון נובצק על שננדואה. בנוסף לעבודתם על חמישה פסנתרים, חמישיית בראון מבצעים ומקליטים יצירות לפסנתר סולו, שני פסנתרים, ובשילובים שונים נוספים. כמו כן חמשת האחים הם גיבורי סרט דוקומינטרי שהופץ ברחבי העולם אודות היחסים המורכבים בין חברי המשפחה.

== רקע ==
בסדר גיל יורד, שמות האחים למשפחת בראון הם דזירה (ילידת 1979), דיונדרה (יליד 1980), גרגורי (יליד 1982), מלודי (יליד 1984),וריאן (יליד 1986). כל חמשת האחים, ילדיהם של קית' וליסה בראון, נולדו ביוסטון, טקסס, שם כל אחד מהם התחיל ללמוד פסנתר אצל ילנה קורינטס בגיל 3. ב-1991 עברה המשפחה ליוטה, והילדים עברו חינוך ביתי והמשיכו בלימודים פרטיים עם איירין פירי-פוקס.

משנת 2001 עד 2006 חמשת האחים בראון למדו בבית הספר ג'וליארד בניו יורק, שם למדו אצל יוהבד קפלינסקי.<ref></ref> זו הייתה הפעם הראשונה בה חמישיית אחים נרשמה בו זמנית למוסד זה. בפברואר 2002 מגזין פיפל כינה אותם "Fab Five" (החמישייה המופלאה),<ref></ref> במקביל האחים הופיעו והתראיינו בתוכנית עטורת הרייטינג של אופרה ווינפרי וכן בתוכנית התחקירים "60 דקות".<ref></ref> חמישיית בראון הוציאו שלושה תקליטורים שכל אחד מהם הגיע למקום הראשון במצעד האלבומים הקלאסי של מגזין בילבורד. הקונצרטים שלהם זכו לשבחי המבקרים.<ref></ref><ref></ref><ref></ref>

מ-2004 עד 2008 הם היו חתומים בחברת התקליטים " RCA Red Seal" ( שמאוחר יותר נרכשו על ידי "Sony BMG Masterworks"), אבל את האלבום שהשיקו ב-2010, "The 5 Browns In Hollywood" ("חמישיית בראון בהוליווד"), הם הוציאו עם הלייבל "E1 Music". כמו כן הם נחשבים אמני סטיינווי.<ref></ref>

ב-2011 הוזמנה החמישייה לבצע את הקונצ'רטו לחמישה פסנתרים, Edge of the World מאת ניקו מוהלי, בפסטיבל רוויניה. היצירה הועלתה בבכורה בניצוחו של ג'יימס קונלון עם התזמורת הסימפונית של שיקגו.<ref></ref> הם גם הופיעו על מסלול סתיו 2009 של המעצב זאק פוזן לשבוע האופנה של מרצדס בנץ בניו יורק. הוול סטריט ג'ורנל ציין כי "מר פוזן הציב את חמשת הפסנתרים בשורה באמצע המסלול, שם חמשת ה-Brown הלמו בעיבודים מורכבים של חמישה פסנתרים. התוצאה הייתה תצוגה שלא דרשה תפאורות יקרות והייתה מבדרת גם בלי הדוגמניות."<ref></ref>

בשנת 2011, קית' בראון, אב ומנהל הקבוצה לשעבר, הודה באשמה בהתעללות מינית של שלוש בנותיו לאורך תקופה שנמשכה בין 1990 ל-1998.<ref></ref> הוא נידון ל-10 שנות מאסר עולם בסעיף הראשון ו-15 שנות מאסר עולם בשני הסעיפים האחרים.<ref></ref> בסוף 2011, דזירה ודונדרה בראון הקימו את הקרן לניצולי התעללות, ארגון ללא מטרות רווח שפועל למען זכויות הקורבנות.<ref></ref> סרט תיעודי על המחלוקת, The 5 Browns: Digging Through The Darkness, יצא לאקרנים ב-2018.<ref></ref>

ההקלטה של ההופעה החיה של היצירה פולחן האביב של איגור סטרווינסקי עם המפיק אדם אבסהאוס בביצוע החמישייה הושמעה לראשונה באוקטובר 2013.<ref></ref> חמישיית בראון הופיעו גם בסתיו 2013 בעונה השנייה של הסדרה "אופרה: איפה הם עכשיו?" ברשת OWN.<ref></ref>

== דיסקוגרפיה ==
* The 5 Browns ( RCA Red Seal ) 2005
* ללא גבולות (RCA Red Seal) 2006
* Browns In Blue ( Sony/BMG Masterworks) 2007
* 5 כוכבים: מועדפים מ-5 החום (Sony Masterworks) 2008
* 5 החומים בהוליווד (E1 Music) 2010
* פולחן האביב (1 באוקטובר 2013, סטיינווי ובניו)<ref></ref>
* חג המולד עם חמישיית בראון 2019

== קישורים חיצוניים ==

* 
* [http://www.the5browns.com/ אתר רשמי]
* [http://www.allmusic.com/artist/the-5-browns-q161793 ערך AllMusic]

== הערות שוליים ==

קטגוריה:פסנתרנים אמריקאים